Document ID: 32009R0889

REGULAMENTUL (CE) NR. 889/2009 AL COMISIEI
din 25 septembrie 2009
de modificare a Regulamentului (CE) nr. 73/2009 al Consiliului și de stabilire, pentru 2009, a plafoanelor bugetare, prevăzute de Regulamentul (CE) nr. 1782/2003 al Consiliului, pentru punerea în aplicare parțială sau facultativă a schemei de plată unică, a pachetelor financiare anuale ale schemei de plată unică pe suprafață și a plafoanelor bugetare aplicabile plăților tranzitorii pentru fructe și legume și ajutorului specific, prevăzute de Regulamentul (CE) nr. 73/2009
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 64 alineatul (2) și articolul 70 alineatul (2),
având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (2), în special articolul 8 alineatul (2), articolul 69 alineatul (3), articolul 87 alineatul (3), articolul 123 alineatul (1) și articolul 128 alineatul (1) al doilea paragraf și alineatul (2) al doilea paragraf,
întrucât:
(1)
Anexa IV la Regulamentul (CE) nr. 73/2009 stabilește, pentru fiecare stat membru, plafoanele pe care nu le pot depăși valorile totale ale plăților directe care se pot acorda în cursul unui an calendaristic în statul membru respectiv.
(2)
Ca urmare a reducerii cotei sale de zahăr, Spania a declanșat în 2009 aplicarea schemei de ajutoare acordate producătorilor de sfeclă de zahăr și de trestie de zahăr, în conformitate cu titlul IV capitolul 1 secțiunea 7 din Regulamentul (CE) nr. 73/2009. Prin urmare, plafoanele stabilite pentru Spania în anexa IV la respectivul regulament trebuie revizuite.
(3)
Regulamentul (CE) nr. 1782/2003 s-a abrogat de la 1 ianuarie 2009, în conformitate cu articolul 146 alineatul (1) primul paragraf din Regulamentul (CE) nr. 73/2009. Totuși, anumite dispoziții ale acestuia rămân aplicabile în 2009.
(4)
Trebuie să se stabilească, pentru 2009, plafoanele bugetare pentru fiecare dintre plățile prevăzute la articolele 66-69 din Regulamentul (CE) nr. 1782/2003 pentru statele membre care pun în aplicare în 2009 schema de plată unică prevăzută la titlul III din respectivul regulament, în condițiile stabilite la titlul III capitolul 5 secțiunea 2 din Regulamentul (CE) nr. 1782/2003.
(5)
Trebuie să se stabilească, pentru 2009, plafoanele bugetare aplicabile plăților directe excluse din schema de plată unică pentru statele membre care recurg în 2009 la opțiunea prevăzută la articolul 70 din Regulamentul (CE) nr. 1782/2003 și la articolul 87 din Regulamentul (CE) nr. 73/2009.
(6)
Din motive de claritate, trebuie publicate plafoanele bugetare ale schemei de plată unică pentru 2009 care rezultă din scăderea plafoanelor stabilite pentru plățile prevăzute la articolele 66-70 din Regulamentul (CE) nr. 1782/2003 și la articolul 87 din Regulamentul (CE) nr. 73/2009 din plafoanele din anexa VIII la Regulamentul (CE) nr. 73/2009.
(7)
Trebuie să se stabilească pachetele financiare anuale pentru 2009 în conformitate cu articolul 123 alineatul (1) din Regulamentul (CE) nr. 73/2009, pentru statele membre care pun în aplicare în 2009 schema de plată unică pe suprafață prevăzută la titlul V capitolul 2 din respectivul regulament.
(8)
Din motive de claritate, trebuie să se publice valoarea maximă a fondurilor puse la dispoziția statelor membre care aplică schema de plată unică pe suprafață pentru acordarea plății separate pentru zahăr în 2009, în temeiul articolului 126 din Regulamentul (CE) nr. 73/2009, stabilită în baza notificărilor acestora.
(9)
Din motive de claritate, trebuie să se publice valoarea maximă a fondurilor puse la dispoziția statelor membre care aplică schema de plată unică pe suprafață pentru acordarea plății separate pentru fructe și legume în 2009, în temeiul articolului 127 din Regulamentul (CE) nr. 73/2009, stabilită în baza notificărilor acestora.
(10)
Trebuie să se stabilească, pentru 2009, plafoanele bugetare aplicabile plăților tranzitorii pentru fructe și legume în conformitate cu articolul 128 alineatele (1) și (2) din Regulamentul (CE) nr. 73/2009 pentru statele membre care aplică schema de plată unică pe suprafață, stabilite în baza notificărilor acestora.
(11)
Trebuie să se stabilească, pentru 2009, plafoanele bugetare aplicabile ajutorului specific prevăzut la titlul III capitolul 5 din Regulamentul (CE) nr. 73/2009, în conformitate cu articolul 69 alineatul (3) din respectivul regulament, pentru statele membre care acordă acest ajutor în temeiul articolului 72 alineatul (4) din respectivul regulament, stabilite în baza notificărilor acestora.
(12)
Este necesar ca Regulamentul (CE) nr. 73/2009 să fie modificat în consecință.
(13)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
În anexa IV la Regulamentul (CE) nr. 73/2009, sumele aferente Spaniei pentru 2009 și anii calendaristici următori se înlocuiesc cu următoarele sume:
„2009
:
5 043,7
2010
:
5 038,4
2011
:
5 021,0
2012
:
5 032,8”.
Articolul 2
(1) Plafoanele bugetare pentru 2009 prevăzute la articolele 66-69 din Regulamentul (CE) nr. 1782/2003 se stabilesc în anexa I la prezentul regulament.
(2) Plafoanele bugetare pentru 2009 prevăzute la articolul 70 alineatul (2) din Regulamentul (CE) nr. 1782/2003 și la articolul 87 alineatul (3) din Regulamentul (CE) nr. 73/2009 se stabilesc în anexa II la prezentul regulament.
(3) Plafoanele bugetare pentru schema de plată unică în 2009 prevăzută la titlul III din Regulamentul (CE) nr. 73/2009 se stabilesc în anexa III la prezentul regulament.
(4) Pachetele financiare anuale pentru 2009 prevăzute la articolul 123 alineatul (1) din Regulamentul (CE) nr. 73/2009 se stabilesc în anexa IV la prezentul regulament.
(5) Valorile maxime ale fondurilor puse la dispoziția Republicii Cehe, Letoniei, Lituaniei, Ungariei, Poloniei, României și Slovaciei pentru acordarea plății separate pentru zahăr în 2009 prevăzute la articolul 126 alineatul (1) din Regulamentul (CE) nr. 73/2009 se stabilesc în anexa V la prezentul regulament.
(6) Valorile maxime ale fondurilor puse la dispoziția Republicii Cehe, Ungariei, Poloniei și Slovaciei pentru acordarea plății separate pentru fructe și legume în 2009 prevăzute la articolul 127 alineatul (1) din Regulamentul (CE) nr. 73/2009 se stabilesc în anexa VI la prezentul regulament.
(7) Plafoanele bugetare pentru 2009 prevăzute la articolul 128 alineatul (1) și alineatul (2) al doilea paragraf din Regulamentul (CE) nr. 73/2009 se stabilesc în anexa VII la prezentul regulament.
(8) Plafoanele bugetare pentru 2009 prevăzute la articolul 69 alineatul (3) din Regulamentul (CE) nr. 73/2009 se stabilesc în anexa VIII la prezentul regulament.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 2009.

Labels: 5
6